Domstolens dom (Tiende Afdeling) af 13. juli 2017 – Europa-Kommissionen mod Kongeriget Spanien
(Sag C-388/16) 1
(Traktatbrud – Domstolens dom, der fastslår et traktatbrud – undladelse af gennemførelse – artikel 260, stk. 2, TEUF – økonomiske sanktioner – fast beløb)
Processprog: spansk
Parter
Sagsøger: Europa-Kommissionen (ved L. Nicolae og S. Pardo Quintillán, som befuldmægtigede)
Sagsøgt: Kongeriget Spanien (ved M.A. Sampol Pucurull og A. Rubio González, som befuldmægtigede)
Konklusion
Kongeriget Spanien har tilsidesat de forpligtelser, der påhviler det i henhold til artikel 260, stk. 1, TEUF, idet det på datoen for udløbet af den frist, som var fastsat i den af Europa-Kommissionen fremsendte åbningsskrivelse, dvs. den 20. september 2015, ikke havde truffet foranstaltninger til gennemførelse af dom af 11. december 2014, Kommissionen mod Spanien (C-576/13, ikke trykt i Sml., EU:C:2014:2430).
Kongeriget Spanien betaler Europa-Kommissionen et fast beløb på 3 mio. EUR.
Kongeriget Spanien betaler sagsomkostningerne.
____________
1 EUT C 314 af 29.8.2016.